CELEX: 32018D1734
Language: et
Date: 2018-11-14 00:00:00
Title: Komisjoni rakendusotsus (EL) 2018/1734, 14. november 2018, millega tehakse Saksamaa Liitvabariigile, Hispaania Kuningriigile, Itaalia Vabariigile ja Küprose Vabariigile erand statistika esitamise osas vastavalt Euroopa Parlamendi ja nõukogu määrusele (EL) 2016/1952 (teatavaks tehtud dokumendi C(2018) 7465 all) (EMPs kohaldatav tekst)

16.11.2018   
               
               
                  ET
               
               
                  Euroopa Liidu Teataja
               
               
                  L 288/19
               
            
         KOMISJONI RAKENDUSOTSUS (EL) 2018/1734,
         14. november 2018,
         millega tehakse Saksamaa Liitvabariigile, Hispaania Kuningriigile, Itaalia Vabariigile ja Küprose Vabariigile erand statistika esitamise osas vastavalt Euroopa Parlamendi ja nõukogu määrusele (EL) 2016/1952
         
            
               (teatavaks tehtud dokumendi C(2018) 7465 all)
            
         
         (Ainult saksa-, kreeka-, itaalia- ja hispaaniakeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/1952, mis käsitleb Euroopa maagaasi- ja elektrihinnastatistikat, ning millega tunnistatakse kehtetuks direktiiv 2008/92/EÜ (1) ja eriti selle artiklit 9,
         ning arvestades järgmist:
         
                     (1)
                  
                  
                     Saksamaa, Hispaania, Itaalia ja Küpros on esitanud komisjonile taotluse, et neile tehtaks erand kohustusest esitada teatavaid statistilisi andmeid maagaasi- ja elektrihindade kohta.
                  
               
                     (2)
                  
                  
                     Liikmesriikide poolt esitatud teave/põhjendused õigustavad erandite lubamist.
                  
               
                     (3)
                  
                  
                     Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga lubatakse teha määruse (EL) 2016/1952 sätetest järgmisi erandeid.
            
                        1)
                     
                     
                        Saksamaa Liitvabariigile võimaldatakse erand kohustusest esitada võrdlusaastate 2017 ja 2018 kohta järgmisi statistilisi andmeid:
                        
                                     
                                 
                                 
                                    I lisa punkti 5 alapunkti b kohased andmed tarbijate vahemiku I6 kohta;
                                 
                              
                                     
                                 
                                 
                                    I lisa punkti 6 alapunkti a kohased andmed;
                                 
                              
                                     
                                 
                                 
                                    II lisa punkti 4 alapunkti b kohased andmed tarbijate vahemiku IG kohta;
                                 
                              
                                     
                                 
                                 
                                    II lisa punkti 5 alapunkti a kohased andmed võrguhindade alakomponentide ja maksude, lõivude ning tasude alakomponentide kohta.
                                 
                              
                  
                        2)
                     
                     
                        Hispaania Kuningriigile võimaldatakse erand kohustusest esitada võrdlusaastate 2017 ja 2018 kohta järgmisi statistilisi andmeid:
                        
                                     
                                 
                                 
                                    I lisa punkti 6 alapunkti a kohased andmed komponentide ja alakomponentide kohta;
                                 
                              
                                     
                                 
                                 
                                    I lisa punkti 7 kohased andmed aastaste tarbimismahtude kohta;
                                 
                              
                                     
                                 
                                 
                                    II lisa punkti 5 alapunktide a ja b kohased andmed võrguhindade kolme põhikomponendi ja alakomponentide kohta ning elektrihindadega seotud maksude, lõivude ning tasude kohta ja elektrihindade kolmetasandilise jaotuse kohta.
                                 
                              
                  
                        3)
                     
                     
                        Itaalia Vabariigile võimaldatakse erand kohustusest esitada võrdlusaastate 2017 ja 2018 kohta järgmisi statistilisi andmeid:
                        
                                     
                                 
                                 
                                    I lisa punkti 6 alapunkti a kohased andmed võrguhindade alakomponentide ja maksude, lõivude ning tasude alakomponentide kohta;
                                 
                              
                                     
                                 
                                 
                                    II lisa punkti 5 alapunkti a kohased andmed võrguhindade alakomponentide ja maksude, lõivude ning tasude alakomponentide kohta.
                                 
                              
                  
                        4)
                     
                     
                        Küprose Vabariigile võimaldatakse erand kohustusest esitada võrdlusaasta 2017 kohta järgmisi statistilisi andmeid:
                        II lisa punkti 5 alapunkti a kohased andmed võrguhindade alakomponentide ja maksude, lõivude ning tasude alakomponentide kohta.
                     
                  
         
            Artikkel 2
            Käesolev otsus on adresseeritud Saksamaa Liitvabariigile, Hispaania Kuningriigile, Itaalia Vabariigile ja Küprose Vabariigile.
         
         
            Brüssel, 14. november 2018
            
               
                  Komisjoni nimel
               
               
                  komisjoni liige
               
               Marianne THYSSEN
            
         
         
            (1)  ELT L 311, 17.11.2016, lk 1.